רונן ללנה

רונן ללנה (נולד ב-17 ביולי 1966) הוא צלם, מעצב, יזם ומנהל אמנותי, מחלוצי צילום המוזיקה בישראל. ללנה נולד בתל אביב וגדל בגבעתיים. הוא אהב מוזיקה מגיל קטן ונמשך לראשונה לצילום בעת שירותו הצבאי. בסוף שנות השמונים עבר ללנה לניו יורק, שם עבד כאסיסטנט של הצלם היפני מייק נוגאמי (יפ'). בעת שהותו בניו יורק פגש את הזמר ירמי קפלן, שהציע לו לצלם את להקתו תערובת אסקוט בישראל. בשנת 1994 יצא לאור אלבומה השני של כנסיית השכל, 'קח שירים', שלווה בצילומים של ללנה. עם השנים הרחיב ללנה את תחומי פעילותו, וצילם גם עטיפות אלבומים, צילומי דיוקן ועוד. ערך מורחב – השרוף בשנת 2000 יצר ללנה[דרוש מקור: מה היה חלקו?] יחד עם הזמר חיים צינוביץ' את דמות 'השרוף'. צינוביץ' התחזה ל'השרוף', לכאורה אמן חדש בסגנון מזרחי שמאחוריו סיפור חיים של נכות, כאב והתאכזרות של הממסד. השיר הראשון של השרוף 'הבל החן שקר היופי' זכה להצלחה גדולה. זהות 'השרוף' נשמרה בסוד, וצינוביץ' התראיין לכתבת שער במוסף '7 ימים' של ידיעות אחרונות כשכל גופו חבוש בתחבושות לבנות וכשהוא חובש מסכה, כביכול בגלל ״הכוויות הקשות שעל גופו״ וסיפר שבלון גז התפוצץ והוא לא הצליח לברוח מהשריפה, וכן שהוא משותק ברגליו מאז שנפל מפיגום. הוא סיפר גם כי רק השירה מוסיפה מעט טעם לחייו המדוכאים. לאחר שבועות של סערה תקשורתית בהם גילו כלי התקשורת עניין רב בסיפור, חשף צינוביץ' בראיון טלוויזיוני בתוכנית של יאיר לפיד את פרצופו האמיתי של "השרוף" והסיר את המסכה בשידור חי. התרמית גררה ביקורות רבות בנוגע ליחס הרדיו והתקשורת לאומנות ועוד יותר לרדיפה אחרי 'סקופים עיתונאים' ללא חשיבות התוכן או בדיקה מעמיקה. המטרה של ללנה וצינוביץ' הייתה לחשוף את נטייתם של כלי התקשורת להתעניין בסיפורים הסנסציוניים שסביב האמנים ולא במוזיקה עצמה. כמו כן טען, צינוביץ' שחש בעצמו "שרוף" מבחינה נפשית לאחר שיצירתו זכתה להתעלמות מצד התקשורת וחברות התקליטים. בשנת 2016 פרש ללנה מאמנות הצילום בשל מחלת עיניים נדירה, והחל ליצור את 'אביבא', דמות של מדוזה ורודה שמטרתה "להפוך לסמל של מדינת תל אביב". סיפורה של אביבא מביא את אישיותה של מדוזה שהייתה מגיעה עם משפחתה מעבר לים בכל קיץ לחוף בתל אביב, עד שהחליטה להישאר וללמוד עברית באולפן. מאז היא חולקת את רגשותיה עם תושבי תל אביב בפרט והעולם בכלל, במטרה להעביר חיוביות, יצירה, שפיות, אהבה וקבלה אחד של השני. ללנה משווק גם מרצ'נדייז בדמותה של אביבא בארץ, והחל מ-2016 גם בארצות הברית. משנת 2002 ללנה משמש כמשדך בין עסקים לקידום היצירה הישראלית מעבר לים. פרויקטים בולטים כללו שיתוף פעולה של מאיירים ישראלים על המותג OCB הצרפתי, ושיתוף פעולה של מאיירים ישראלים עם המותג CLIPPER הספרדי. ב-2015 פיתח ללנה מחלת עיניים נדירה, וכיום ללנה הוא המו״ל של 'חד עין', הוצאת ספרים. וכן היועץ האמנותי של הזמר והיוצר גלעד כהנא ושל הסופר שמעון אדף. תערוכות יחיד: 1997 - כ”ג גיבורים – פורטרטים של אמני רוק (1992–1997). מרכז סוזן דלל. במסגרת פסטיבל המוזיקה NEXT ע"ש ירון ירושלמי. 1998 - רטרוספקטיבה 1992-1998 ב-Hard Rock Café Tel Aviv. 1999 - מוכרחים להיות שמח – צילומים. המוזיאון לאמנות ישראלית, רמת גן. אוצר: רוני סומק 2000 - היכל השרוף – הצגת פרויקט השרוף: צילומים, טקסטים, אביזרים ווידאו. המוזיאון לאומנות ישראלית רמת-גן. אוצר: מאיר אהרונסון. 2022 - מגביר אור כוכבים- תערוכת צילומים משנת 1992 עד שנת 2016 תערוכות קבוצתיות: 1997 - פוטו יונה – צילומים בעקבות שירי יונה וולך. המוזיאון לאמנות ישראלית רמת-גן. אוצרים: רוני סומק, מאיר אהרונסון. 1999 - בצלם – תערוכה לציון עשור לארגון בצלם. תיאטרון גבעתיים. אוצר: דורון פולק. 2005 - פרופיל תל אביבי. אמנים בעקבות רחובות תל אביב. הוצג על חזית בניין העירייה. אוצרת: קטי בר. אצירה: משנת 2004 ללנה אוצר תערוכות באברקסס, תל אביב. בין האמנים שהציגו: גלעד כהנא – קולאז'ים, מלכה שפיגל – צילומים, אלכס ז'יטומירסקי – איורים. 2009 – "נדחפות" תערוכת צילום הופעות בשיתוף רדיו תל אביב. מדיה וקבצים בנושא רונן ללנה בוויקישיתוף רונן ללנה, ברשת החברתית פייסבוק רונן ללנה, ברשת החברתית LinkedIn רונן ללנה, באתר MusicBrainz (באנגלית) רונן ללנה, באתר Discogs (באנגלית) טל ניב, על הזמניות, באתר הארץ, 20 באוגוסט 2014 (Star Quality, (Haaretz "השרוף" הוא חיים צינוביץ', (וואלה!) והאש תמשיך לבעור: עשור ל"השרוף", (nrg) ענת רונקו, רוקנ'רול בתמונות, באתר הארץ, 18 ביוני 2008 אור ברנע, תראו תמונות של הג'ירפות: חוגגים 15 שנה, באתר ynet, 28 באוגוסט 2013 ניצן סניור שניאור, ‏המדוזה שהולכת לשנות כל מה שחשבתם על הסברה ישראלית, באתר ‏מאקו‏, 6 ביולי 2016 (From Israeli all-round artist and designer Ronen Lalena comes Aviva- TLV, (tenacious.ninja רינת גור-נחום, מחלים מהכוויות, באתר ynet, 11 בספטמבר 2002 רונן ללנה, "לפני שהזמר מתחיל אני לוקח נשימה": רונן ללנה מגביר אור כוכבים, באתר Time Out, ‏דצמבר, 2021 יובל אראל‏, מגביר אור כוכבים – הופעות רוק ותערוכת צילום, בבלוג של יובל אראל, מגזין מוזיקה ותרבות, 8 בנובמבר 2021